### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Motivation

De overordnede formål, der ligger bag visionen om at skabe et Borgerhus for Velfærdsteknologi og Hjælpemidler er ønsket om at:

? Fremme borgerens livskvalitet og selvhjulpenhed

? Fremme et sundt og godt arbejdsmiljø for medarbejderne

? Give mulighed for effektivisering af kommunens drift

? Skabe innovation, vækst og nye job i erhvervslivet i et offentlig-privat samarbejde

Et Borgerhus tæt på hospital, uddannelses- og forskningsinstitutioner, erhverv, udviklingsmiljøer og offentlig transport. Et borgerhus der kan rumme en fysisk sammenlægning af en række funktioner. Mulighederne skal analyseres nærmere men det kunne være (efter)uddannelsescenter, visitationscenter, hjælpemiddelservice, velfærdsteknologiområdet, Borgerkonsulenter og Sundheds- og Omsorgslinien, (erhvervs)udviklingsaktiviteter m.m. I forbindelse med en fysisk samplacering og nye måder at arbejde på er der blandt andet brug for en kortlægning af/løsningsforslag til arbejdsgange, udarbejdelse af funktionsbeskrivelser, organisatorisk set-up og samarbejdskultur.

Ideen og samskabelse.

I forbindelse med borgerhuset er den overordnede ide, at huset skal fremme samarbejde og samskabelse mellem en række forskellige aktører og interessenter indenfor hjælpemidler og velfærdsteknologi. Internt i [adresse] vil borgerhuset kunne understøtte behov for velfærdsteknologi og hjælpemidler indenfor MSO, MSB og MBU.

Desuden vil formålet være at etablere:

• Partnerskaber med civilsamfundet

• Partnerskab om sammenhængende sundhedsvæsen

• Partnerskab om uddannelse og forskning

• Partnerskab om (erhvervs)udvikling og innovation med private virksomheder

Finansiering:

Finansieringen skal belyses og kortlægges nærmere.

I forbindelse med etableringen at et borgerhus, vil andre lejemål eller bygninger blive frigivet, og kan indgå i finansieringen. Det drejer sig blandt andet om lejemål til nuværende lokaler på [adresse]. Ligeledes vil lejemål i til [adresse] (i [adresse]) kunne bringes i spil. Desuden vil mere administrative lejemål kunne frigives, hvis huset ligeledes skal rumme borgerkonsulenter, visitation mv. Der vil dog være behov for yderligere kommunal anlægsfinansiering.

Det ønskes således at der udarbejdes forskellige modeller for hvordan et borgerhus for velfærdsteknologi kan etableres. Herunder ønskes mulighederne for et samarbejde med IncubaScience Park belyst. Ligesom mulighederne for medfinansiering og sammenlokation med [adresse]/Region Midt bør også undersøges. Endelig skal det afdækkes, om der er fonde, som evt. vil støtte byggeriet.